Ardonas (miestas)
Ardonas (rus. Ардон, oset. Ӕрыдон) – miestas Rusijoje, Šiaurės Osetijoje, prie Ardono upės atšakos, 39 km į šiaurės vakarus nuo Vladikaukazo. Stotis prie Šiaurės Kaukazo geležinkelio, plentai į Vladikaukazą, Alagirą, Digorą, Kardžiką. Maisto (pieno, spirito, konservų) pramonė. Asfalto, remontinės-mechaninės gamyklos. Yra stačiatikių cerkvė, dvasinė seminarija, paminklai Leninui ir Stalinui.